*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*208. számú előterjesztés*

Bátaszék Város Önkormányzat Képviselő-testületének 2023. november 22-én

15 órakor megtartandó ülésére

Döntés a karácsonyi díszvilágítás 2023. évi korszerűsítéséhez többlet forrás biztosításáról

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Tóthné Lelkes Erika  pénzügyi irodavezető  **Tárgyalja:**  PG Bizottság: 2023. 11. 21. |

**Tisztelt Képviselő-testület!**

Fontosnak tartjuk, hogy Karácsony ünnepe méltó helyen szerepeljen Bátaszék város életében. Ehhez szükségesnek ítéljük, hogy az évek során elavult díszvilágítás egy része korszerűsítésre kerüljön. A korszerűsítés nem csak új füzérek beszerzését és felhelyezését jelenti, hanem a hatályos szabványoknak megfelelő kiépítés is a része.

Az erősáramú hálózatok munkáira 2.000.000,-Ft áll rendelkezésre. Ebből a forrásból kerül megrendelésre keretszerződés alapján a karácsonyi díszvilágítás le- és felszerelése. A korszerűsítés magában foglalja 18 db LED-es fényfüzér telepítését, kandelláber csatlakozódobozok kialakítása, átalakítása életvédelmi relével, földbe süllyesztett áramvételi lehetőség zárt aknába munkákat. A bekért árajánlatok, továbbá az érvényben lévő keretszerződés alapján ez összesen 2.502.700,-Ft összeget tesz ki.

Javasoljuk – az alábbi határozati javaslat elfogadásával - az 502.700,-Ft összegű többletforrás biztosítását a költségvetés általános tartalékkerete terhére.

**H a t á r o z a t i j a v a s l a t :**

**a karácsonyi díszvilágítás 2023. évi korszerűsítéséhez többlet forrás biztosítására**

Bátaszék Város Önkormányzata Képviselő-testülete

1. egyetért a karácsonyi díszvilágítás 2023. évi korszerűsítésével,
2. a feladat megvalósításához bruttó 502.700,-Ft összegű többletforrást biztosít az önkormányzat 2023. évi költségvetésének általános tartaléka terhére.

*Határidő:* 2023. november 30.

*Felelős*: dr. Firle-Paksi Anna aljegyző

(határozat megküldéséért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár